En dement mand er den 24. decemeber forsvundet fra plejehjemmet Kastaniegården i Frederikshavn. Det skriver Nordjyllands Politi i en pressemeddelelse. Det drejer sig om den 72-årige Kurt Berg Pedersen, der om morgenen på juleaftensdag gik fra plejehjemmet i Ahrenfeldtgade og siden ikke er kommet tilbage. Hele juleaftensdag søgte politiet efter manden og bankede på døre i håb om, at nogen skulle have set den 72-årige mand. Derudover har politiet sendt beskeder ud til busser, taxaer og lokalradioen, hvor de beder om hjælp til eftersøgningen. Indtil videre er Kurt Berg Pedersen stadig forsvundet, men hvis du ved noget i sagen, kan du kontakte Nordjyllands Politi på telefon 114.
72-årige Kurt Berg Pedersen forlod plejehjemmet Kastaniegården om morgenen på juleaftensdag.